LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2005 M. GRUODŽIO 5 D. ĮSAKYMO NR. V-943 „DĖL PIRMINĖS AMBULATORINĖS ASMENS SVEIKATOS PRIEŽIŪROS PASLAUGŲ TEIKIMO ORGANIZAVIMO IR ŠIŲ PASLAUGŲ IŠLAIDŲ APMOKĖJIMO TVARKOS APRAŠO TVIRTINIMO“ PAKEITIMO

2024 m. lapkričio 20 d. Nr. V-1133

Vilnius

1. P a k e i č i u Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašą, patvirtintą Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo tvirtinimo“:

1.1. Pakeičiu 3.13 papunktį ir jį išdėstau taip:

„3.13. Kitos Apraše vartojamos sąvokos suprantamos taip, kaip jos yra apibrėžtos Lietuvos Respublikos sveikatos priežiūros įstaigų įstatyme, Ambulatorinių slaugos ir akušerijos ankstyvosios intervencijos paslaugų šeimoms teikimo reikalavimų ir šių paslaugų išlaidų apmokėjimo Privalomojo sveikatos draudimo fondo biudžeto lėšomis tvarkos apraše, patvirtintame Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“ (toliau – Ambulatorinių slaugos ir akušerijos ankstyvosios intervencijos paslaugų šeimoms teikimo reikalavimų ir šių paslaugų išlaidų apmokėjimo PSDF biudžeto lėšomis tvarkos aprašas).“

1.2. Pakeičiu 12.1 papunktį ir jį išdėstau taip:

„12.1. per 24 valandas nuo paciento kreipimosi į PAASP įstaigą – šiais pagal Sveikatos priežiūros įstaigų įstatymo 153 straipsnio 2 dalies 1 punktą nustatomais ūmios būklės atvejais (toliau – skubi ambulatorinė paslauga):

12.1.1. suaugusiesiems:

12.1.1.1. skausmas vertinamas ne mažiau kaip 4–6 balais, nenumalšinamas maksimaliomis medikamentų dozėmis;

12.1.1.2. karščiavimas > 38 oC trunkantis > 72 val.;

12.1.1.3. trauma įvykusi > 48 val., didėjantis skausmas ir tinimas bei nedideli sumušimai (nereikia vaizdinių tyrimų);

12.1.1.4. progresuojanti ūmi alerginė reakcija, kai pasireiškia bėrimas ir niežulys, be anafilaksijos požymių;

12.1.1.5. ūmus pykinimas, vėmimas (besikartojantis), viduriavimas (besikartojantis) be sisteminės intoksikacijos požymių;

12.1.1.6. gyvūnų įkandimai ir įdrėskimai, kai nereikalingas chirurginis žaizdos sutvarkymas;

12.1.1.7. žaizdų perrišimas po chirurginių intervencijų, kai nereikalingas tolesnis chirurginis žaizdos sutvarkymas;

12.1.1.8. širdies ritmo sutrikimas, trunkantis ilgiau nei 48 val., nevartojant kraują skystinančių vaistų, kai negalima atlikti ritmo atkūrimo;

12.1.1.9. laikino nedarbingumo pažymėjimo dėl ūmios būklės arba susirgusio vaiko slaugos išdavimas pirmą kartą;

12.1.1.10. paviršinės akių infekcinės ligos, prasidėjusios prieš > 48 val.;

12.1.1.11. paviršiniai svetimkūniai;

12.1.1. 12. lengvi nudegimai, kai nėra bent vieno iš šių požymių:

12.1.1.12.1. cirkuliaraus nudegimo;

12.1.1.12.2. kvėpavimo takų nudegimo;

12.1.1.12.3. apima veidą bei kaklą;

12.1.1.12.4. nudegimas apima tarpvietės sritį;

12.1.1.12.5. nudegimas apima sąnarius;

12.1.1.12.6. yra didelės kinetinės energijos.

12.1.2. vaikams:

12.1.2.1. (išskyrus kūdikius) karščiavimas daugiau kaip 37,8 °C, trunkantis ilgiau nei 24 val., nepraeinantis skiriant karščiavimą mažinančius vaistus;

12.1.2.2. naujai atsiradęs ir plintantis bėrimas, atsiradęs per 24 val.;

12.1.2.3. ūmus skausmas, nepraeinantis nuo analgetikų;

12.1.2.4. ūmūs / pasikartojantis vėmimas ir (ar) viduriavimas, be dehidratacijos požymių;

12.1.2.5. ūmus skausmas ir diskomfortas šlapinantis (dizurija);

12.1.2.6. ūmi alerginė reakcija, kai pasireiškia bėrimas, tinimas, bet nėra anafilaksijos požymių;

12.1.2.7. paviršinės žaizdos, kurios nereikalauja chirurginės intervencijos;

12.1.2.8. erkių įsisiurbimas, kai įkandimas įvyko per pastarąsias 24 valandas, tačiau nėra jokių ankstyvųjų infekcijos požymių;

12.1.2.9. gyvūnų smulkūs įkandimai, kai nereikia chirurginės pagalbos ir nėra poreikio pasiutligės profilaktikai;

12.1.2.10. paviršinės akių infekcinės ligos, prasidėjusios prieš > 48 val.;

12.1.2.11. laikino nedarbingumo pažymėjimo dėl ūmios būklės arba susirgusio vaiko slaugos išdavimas pirmą kartą;

12.1.2.12. lengvi nudegimai, kai nėra bent vieno iš šių požymių:

12.1.2.12.1. cirkuliaraus nudegimo;

12.1.2.12.2. kvėpavimo takų nudegimo;

12.1.2.12.3. apima veidą bei kaklą;

12.1.2.12.4. nudegimas apima tarpvietės sritį;

12.1.2.12.5. nudegimas apima sąnarius;

12.1.2.12.6. yra didelės kinetinės energijos.“

1.3. Papildau 12.3 papunkčiu:

„12.3. Teikia skubiąją medicinos pagalbą pagal Lietuvos Respublikos sveikatos apsaugos ministro 2004 m. balandžio 8 d. įsakymo Nr. V-208 „Dėl Būtinosios medicinos pagalbos teikimo tvarkos ir masto aprašo patvirtinimo“ nuostatas dėl Lietuvos Respublikos sveikatos apsaugos ministro 2005 m. gruodžio 22 d. įsakyme Nr. V-1013 „Dėl Lietuvos medicinos normos MN 14:2019 „Šeimos gydytojas“ patvirtinimo“ nustatytų būklių, priskirtinų šeimos gydytojo kompetencijai.“

1.4. Pakeičiu 13 punktą ir jį išdėstau taip:

„13. PAASPĮ turi užtikrinti, kad prie jos prirašytiems gyventojams šeimos gydytojo komandos paslaugos būtų teikiamos ne mažiau kaip po 12 valandų per dieną 5 darbo dienas per savaitę.

PAASPĮ, privalančios užtikrinti PAASP paslaugų (išskyrus pirminės ambulatorinės psichikos sveikatos ir odontologijos priežiūros paslaugas) teikimą ne mažiau kaip po 12 valandų per dieną 5 darbo dienas per savaitę, darbas pradedamas tarp 7 iki 8 valandos ryto. PAASPĮ vadovas nustato PAASP paslaugų teikimą PAASPĮ paciento šeimos gydytojo (vaikų ligų ir vidaus ligų gydytojo) nedarbo laiku ne mažiau kaip po 12 valandų per dieną 5 darbo dienas per savaitę.“

1.5. Pakeičiu 14 punktą ir jį išdėstau taip:

„14. Poilsio ir švenčių dienomis skubi ambulatorinė paslauga PAASPĮ pacientui teikiama skubiosios medicinos pagalbos kabinete Specialiųjų reikalavimų asmens sveikatos priežiūros įstaigos skubiosios medicinos pagalbos skyriui ir skubiosios medicinos pagalbos kabinetui aprašo, patvirtinto Lietuvos Respublikos sveikatos apsaugos ministro gruodžio 16 d. įsakymu Nr. V-1073 „Dėl Specialiųjų reikalavimų asmens sveikatos priežiūros įstaigos skubiosios medicinos pagalbos skyriui ir skubiosios medicinos pagalbos kabinetui aprašo patvirtinimo“ nustatyta tvarka.“

1.6. Pakeičiu 15 punktą ir jį išdėstau taip:

„15. Už PAASPĮ, kurioje visi šeimos gydytojai bendrai dirba mažesniu nei 3 etatų darbo krūviu (vertinamas bendras šeimos gydytojų etatų darbo krūvis vienu licencijoje nurodytu veiklos vietos adresu), prie jos prisirašiusiems gyventojams teikiamas šeimos gydytojo komandos paslaugas kitoje įstaigoje šios įstaigos viena su kita atsiskaito pagal tarpusavio sutartis.“

1.7. Pakeičiu 16 punktą ir jį išdėstau taip:

„16. PAASPĮ, kurioje visi šeimos gydytojai bendrai dirba mažiau nei 3 etatų darbo krūviu (vertinamas bendras šeimos gydytojų etatų darbo krūvis vienu licencijoje nurodytu veiklos vietos adresu), gali sudaryti sutartį dėl PAASP paslaugų teikimo ne mažiau kaip po 12 valandų per dieną 5 darbo dienas per savaitę užtikrinimo su kita PAASPĮ, esančia toje pačioje arba besiribojančioje savivaldybėje. Tokiu atveju PAASPĮ vadovas nustato PAASP paslaugų teikimo PAASPĮ pacientui tvarką PAASPĮ paciento šeimos gydytojo (arba vaikų ligų ir vidaus ligų gydytojo, gydytojo akušerio ginekologo ir gydytojo chirurgo kartu) nedarbo laiku ne mažiau kaip po 12 valandų per dieną 5 darbo dienas per savaitę.“

1.8. Papildau 161 punktu:

„161. PAASPĮ privalo PAASPĮ pacientams aiškiai matomoje vietoje (įstaigos informacinių pranešimų stenduose, įstaigos interneto svetainėse) skelbti ir įstaigos nedarbo metu informuoti telefono autoatsakikliu apie PAASPĮ darbo laiką, nurodyti kitos įstaigos, užtikrinančios PAASP paslaugos teikimą PAASPĮ pacientams šeimos gydytojo nedarbo metu ne mažiau kaip po 12 valandų per parą 5 darbo dienas per savaitę, ir įstaigos, teikiančios skubią ambulatorinę paslaugą, kontaktus. Su šiame punkte nurodyta informacija PAASPĮ pacientai turi būti supažindinti ir elektroninėmis ryšio priemonėmis bent vienu iš šių būdų: SMS žinutėmis, pacientų kontaktiniais elektroninio pašto adresais, ir kt.“

1.9. Papildau 35 punkto lentelę 2.19 papunkčiu:

„2.19.	Skubi ambulatorinė paslauga	Teikiama ir apmokama pagal šio Aprašo nuostatas.“

1.10. Papildau VI skyriumi:

„VI SKYRIUS

SKUBIOS AMBULATORINĖS PASLAUGOS APMOKĖJIMO PSDF BIUDŽETO LĖŠOMIS SĄLYGOS

44. PAASPĮ mokamas skatinamasis priedas už skubias ambulatorines paslaugas, suteiktas skubiosios medicinos pagalbos kabinete, dirbančiame ne trumpiau kaip 6 val. poilsio ir švenčių dienomis ir atitinkančiame Lietuvos Respublikos sveikatos apsaugos ministro gruodžio 16 d. įsakyme Nr. V-1073 „Dėl Specialiųjų reikalavimų asmens sveikatos priežiūros įstaigos skubiosios medicinos pagalbos skyriui ir skubiosios medicinos pagalbos kabinetui aprašo patvirtinimo“ nustatytus reikalavimus, kai jos suteikiamos pacientams atvykus į skubiosios medicinos pagalbos kabinetą.

45. Už A grupės beta hemolizinio streptokoko antigeno nustatymą, greitojo SARS-CoV-2 antigeno ir gripo testo ar greitojo SARS-CoV-2 antigeno, gripo ir respiracinio sincitinio viruso (RSV) testo atlikimą, šlapimo pasėlio tyrimą, atliktus Aprašo 35 punkte nustatytomis sąlygomis teikiant skubias ambulatorines paslaugas skubiosios medicinos pagalbos kabinete, mokamas skatinamasis priedas.

46. Už rentgenologinio tyrimo atlikimą mokama kaip už gydytojo radiologo (kai atliekamas rentgenologinis tyrimas) konsultaciją Lietuvos Respublikos sveikatos apsaugos ministro 1998 m. birželio 18 d. įsakyme Nr. 329 „Dėl Gydytojų specialistų teikiamų ambulatorinių asmens sveikatos priežiūros paslaugų ir stacionarinių asmens sveikatos priežiūros paslaugų organizavimo tvarkos aprašo patvirtinimo“ nustatyta tvarka pagal bazinę kainą, nustatytą Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl Asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“.

47. Informacija apie suteiktą skubią ambulatorinę paslaugą įrašoma elektroniniame medicinos dokumente E025 „Ambulatorinio apsilankymo aprašymas“ ir užpildoma forma Nr. 025/a-LK „Asmens ambulatorinio gydymo statistinė kortelė“, patvirtinta Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687 „Dėl medicininės apskaitos dokumentų formų tvirtinimo“, taip pat pateikiami duomenys apie apsilankymo metu pacientui skirtus laboratorinius tyrimus Formos Nr. 025/a-LK „Asmens ambulatorinio gydymo statistinė kortelė“ pildymo, pateikimo ir tikslinimo taisyklėse, patvirtintose įsakymu Nr. 687, nustatyta tvarka.

48. Apie skubiosios medicinos pagalbos kabineto steigimą informuojama TLK, kurios teritorijoje įsteigtas kabinetas.“

2. N u s t a t a u, kad šis įsakymas įsigalioja 2025 m. sausio 1 d.

Laikinai einantis sveikatos apsaugos

ministro pareigas	Aurimas Pečkauskas